Mehiko Daiļo mākslu pils

Mehiko Daiļo mākslu pils (spāņu: Palacio de Bellas Artes) ir operteātris un muzejs Meksikas galvaspilsētas Mehiko centrā. Daiļo mākslu pils celtniecība tika uzsākta 1903. gadā, pirms tam nojaucot 19. gadsimta pirmajā pusē celto Mehiko Nacionālo teātri. Bija plānots to atklāt līdz Meksikas neatkarības kara 100. gades svinībām 1910. gadā. Celtniecība tomēr ieilga, pēc tam izcēlās Meksikas revolūcija un pils tika pabeigta tikai 1934. gadā. Pils sākotnējā projekta autors ir itāļu arhitekts Adamo Boari (1863—1928), kurš tā arī nepiedzīvoja pils atklāšanu. Ēkas eksterjers ir jūgendstilā un neoklasicisma stilā, bet ineterjers — Art Deco stilā. Interjerā iespaidīgi Djego Riveras, Davida Sikeirosa un citu autoru sienas gleznojumi. Galerija Ārējās saites Oficiālā tīmekļa vietne Vikikrātuvē par šo tēmu ir pieejami multivides faili. Skatīt: Mehiko Daiļo mākslu pils. Encyclopædia Britannica raksts (angliski)